title: I Gringsing tekén Ni Ranjani
text: Jani ia lakar ngalihin pianakné buin besik ia Ni Ranjani. Yening bakat, sinah suba jaen bané sawiréh jadma muda. Kéto kenehné Dadong Raksasa sambilangé ngantosang, ia ké sémér ngalih yeh, ngilangang bedak. Ditu ia negak di tuwed nyuh, tongosné Ni Ranjani mengkeb. Di samping séméré tongosné I Dadong Raksasa negak, ada pané misi yeh tur kesinarin tekén bulan. Lantas tepukiné lawat Ni Ranjani ada dimuncuk punyan nyuhé. Ditu lantas I Dadong Raksasa ngelunin Ni Ranjani apang tuwun. Kewala ia tusing nyak tuwun.